CELEX: 52010XG1201(01)
Language: hu
Date: 2010-12-01 00:00:00
Title: A Tanács következtetései az európai mozgóképörökségről és a digitális korszak kihívásairól

1.12.2010   
            
            
               HU
            
            
               Az Európai Unió Hivatalos Lapja
            
            
               C 324/1
            
         A Tanács következtetései az európai mozgóképörökségről és a digitális korszak kihívásairól
   2010/C 324/01
   AZ EURÓPAI UNIÓ TANÁCSA,
   1.   FIGYELEMBE VÉVE, hogy:
   
               —
            
            
               a mozgóképörökségről és a kapcsolódó ágazati tevékenységek versenyképességéről szóló 2005. november 16-i európai parlamenti és tanácsi ajánlás (1) (a mozgóképörökségről szóló ajánlás) rámutat arra, hogy a filmművészeti alkotások az európai kultúra gazdagságáról és sokszínűségéről tanúskodnak, és olyan kulturális örökséget képeznek, amelyet meg kell őrizni a jövő nemzedékei számára;
            
         2.   EMLÉKEZTETVE:
   
               —
            
            
               az e következtetések mellékletében ismertetett, vonatkozó politikai keretre;
            
         3.   NYUGTÁZZA:
   
               —
            
            
               az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának címzett, az európai digitális menetrendről szóló bizottsági közleményt (2) és ELISMERI főként azt a tényt, hogy a digitális technológiák elterjedtebb és hatékonyabb használata jobb életminőséget biztosítana az európai polgárok számára, hiszen a kommunikáció új lehetőségeit kínálná, és megkönnyítené a kulturális tartalmakhoz való hozzáférést;
            
         4.   ELISMERI, hogy:
   
               —
            
            
               a mozgóképörökséggel foglalkozó intézmények egyszerre szembesülnek az analóg korszak ma is aktuális kihívásaival és a digitális korszak új kihívásaival,
            
         
               —
            
            
               a technológiák folyamatos fejlődése és a kulturális tartalmak terjesztésének és megtekintésének új formái hatást gyakorolhatnak a filmmel, a mozgóképpel és a kulturális örökséggel kapcsolatos hagyományos szemléletre,
            
         
               —
            
            
               a digitális környezet lehetővé teszi, hogy a mozgóképörökséghez az alkotók, a szakemberek, a kutatók, az oktatási intézmények és általában véve a polgárok határok nélkül, könnyen hozzáférhessenek. Ily módon hozzájárul a kreativitás fejlesztéséhez, a kulturális cserék nagyobb számához, valamint ahhoz, hogy az Európai Unió kultúráinak és nyelveinek sokfélesége szélesebb körben legyen hozzáférhető,
            
         
               —
            
            
               a digitális korszak új kérdéseket vet fel mind az analóg anyagok digitális kópiái, mind a digitális anyagok gyűjtését, bemutatását és hosszú távú megőrzését illetően is,
            
         
               —
            
            
               az analóg filmanyagok digitalizálása összetett, költséges és hosszadalmas művelet, ezért meg kell határozni az elsőbbséget élvező feladatokat, figyelembe véve különösen az anyagok értékét és sérülésének kockázatait,
            
         
               —
            
            
               a szellemi tulajdonjogokat szabályozó jogi keret és annak a szerződéses szinten való végrehajtása révén meg kell teremteni a mozgóképörökséggel foglalkozó intézmények számára az ahhoz szükséges jogbiztonságot, hogy véghezvigyék közérdekű feladataikat, azaz a letétbe helyezett művek megőrzését és helyreállítását, továbbá e művek hozzáférhetővé tételét kulturális és oktatási célból,
            
         
               —
            
            
               a politikai döntéshozók, az érdekelt felek és általában véve a polgárok körében tudatosítani kell, hogy a mozgóképörökség, közte a digitális anyagok gyűjtése, helyreállítása és megőrzése szükséges és fontos feladat,
            
         
               —
            
            
               az új technológiáknak a mozgóképörökséggel foglalkozó intézményekben való használatával kapcsolatban fejleszteni kell a médiaműveltséget, és a javítani kell a szakképzést,
            
         
               —
            
            
               a mozgóképörökség digitalizálásának folyamata mellett az eredeti hordozók megőrzése továbbra is alapvető fontosságú. Ezzel összefüggésben a Tanács elismeri az analóg anyagok helyreállításával és másolásával foglalkozó laboratóriumok jelentőségét,
            
         
               —
            
            
               a filmmel kapcsolatos anyagok a mozgóképörökség értékes elemét képezik;
            
         5.   KIEMELI, hogy:
   
               —
            
            
               elkötelezett amellett, hogy tevékenyen támogassa a mozgóképörökséggel foglalkozó intézményeket valamennyi feladatuk végrehajtása során, különösen a digitális környezet irányába való fejlődés összefüggésében,
            
         
               —
            
            
               a köz- és magánszféra közötti partnerségek kiegészítő szerepet tölthetnek be az említett intézmények feladatai teljesítésében, különösen azáltal, hogy – kulturális és oktatási célból, a szellemi tulajdonjogok tiszteletben tartásával – elősegítik a letétbe helyezett műveknek a széles nyilvánosság számára való hozzáférhetővé tételét;
            
         6.   ÉRDEKLŐDÉSSEL FOGADJA:
   
               —
            
            
               a mozgóképörökségről szóló ajánlás végrehajtására vonatkozó első (3) és második (4) bizottsági jelentést,
            
         
               —
            
            
               a Filmproducerek Nemzetközi Szövetsége (FIAPF) és az Európai Filmtárak Egyesülete (ACE) között a filmeknek a megőrzést szolgáló archívumokban való önkéntes letétbe helyezéséről létrejött keretmegállapodást (5),
            
         
               —
            
            
               a Bizottság azon szándékát, hogy az európai digitális menetrendről szóló közleményével összhangban 2010 végéig irányelvjavaslatot nyújt be a gazdátlan művekre vonatkozóan;
            
         7.   FELKÉRI A TAGÁLLAMOKAT, hogy:
   
               —
            
            
               az audiovizuális kulturális örökségük részét képező filmművészeti alkotások jogszabályon vagy szerződésen alapuló kötelező letétbe helyezéséről rendelkező eszközeiket igazítsák ki úgy, hogy azok megfeleljenek a digitális gyártás és terjesztés előretörésének, és gondoskodjanak ezeknek az eszközöknek a megfelelő alkalmazásáról,
            
         
               —
            
            
               ösztönözzék a filmek önkéntes letétbe helyezését, valamint a Filmproducerek Nemzetközi Szövetsége (FIAPF) és az Európai Filmtárak Egyesülete (ACE) között a filmeknek a megőrzést szolgáló archívumokban való önkéntes letétbe helyezésről létrejött keretmegállapodás alkalmazását,
            
         
               —
            
            
               a kulturális politikáik meghatározásakor vegyék figyelembe a mozgóképörökséget,
            
         
               —
            
            
               fordítsanak kellő figyelmet arra, hogy nemzeti vagy regionális filmpolitikájukban helyet kapjon a mozgóképörökség megőrzése, és különösen:
               
                           a)
                        
                        
                           dolgozzanak ki hosszú távú stratégiát nemzeti mozgóképörökségük vonatkozóan, mind az analóg, mind a digitális hordozók tekintetében;
                        
                     
                           b)
                        
                        
                           a digitális mozi előretörését támogató politikáik végrehajtásában vegyék figyelembe a mozgóképörökséggel foglalkozó intézmények filmszínházait és a kulturális örökség részét képező filmeknek szentelt más filmszínházakat;
                        
                     
                           c)
                        
                        
                           gondoskodjanak arról, hogy a nemzeti vagy regionális alapokból folyósított támogatásban részesült filmeket letétbe helyezzék egy, a mozgóképörökség megőrzésével megbízott intézményben, és ösztönözzék valamennyi kapcsolódó anyag letétbe helyezését, amennyiben az lehetséges;
                        
                     
                           d)
                        
                        
                           biztosítsák – a szellemi tulajdonjogok tiszteletben tartása mellett, valamint a jogtulajdonosok méltányos díjazásának sérelme nélkül és a film rendeltetésszerű használatát nem befolyásolva –, hogy a mozgóképörökséggel foglalkozó intézmények élvezhessék a nemzeti vagy regionális alapokból támogatott filmek és az ahhoz kapcsolódó anyagok kulturális – azaz nem kereskedelmi – célú megőrzéséhez és felhasználásához szükséges megfelelő jogokat, amelyek lehetővé teszik például az alábbiakat:
                           
                                       —
                                    
                                    
                                       nyilvános vetítések a szóban forgó intézményekben, és/vagy
                                    
                                 
                                       —
                                    
                                    
                                       a filmnek bármilyen hordozón megőrzés céljából történő reprodukciója, és/vagy
                                    
                                 
                                       —
                                    
                                    
                                       az anyag helyreállítása, és/vagy
                                    
                                 
                                       —
                                    
                                    
                                       az anyag felhasználása kiállításokon, és/vagy
                                    
                                 
                                       —
                                    
                                    
                                       az anyag megtekintésének lehetővé tétele kutatók számára biztonságos internetkapcsolaton keresztül, és/vagy
                                    
                                 
                                       —
                                    
                                    
                                       az anyag digitalizált részleteinek oktatási célból történő felhasználása, és/vagy
                                    
                                 
                                       —
                                    
                                    
                                       az anyag részleteihez vagy akár a teljes anyaghoz való hozzáférés a kulturális tartalmak online elérését biztosító nyilvános portálokon, mint például az Europeanán (6) vagy annak partnerprogramjain keresztül, vagy a nemzeti kulturális intézmények webhelyein;
                                    
                                 
                     
         
               —
            
            
               könnyítsék meg – a szellemi tulajdonjogok tiszteletben tartásával – a mozgóképörökség terjesztését és népszerűsítését többek között az alábbiak révén:
               
                           a)
                        
                        
                           az anyagoknak a mozgóképörökség megőrzésével megbízott intézmények közötti cseréje;
                        
                     
                           b)
                        
                        
                           a filmek feliratozása a lehető legtöbb európai nyelven;
                        
                     
         
               —
            
            
               fokozzák a mozgóképörökség digitalizálása érdekében kifejtett erőfeszítéseiket, és különösen az Europeana révén javítsák a mozgóképörökséghez való hozzáférést, az európai digitális menetrendben meghatározott elvekkel összhangban,
            
         
               —
            
            
               törekedjenek a filmművészeti archívumokkal kapcsolatos oktatás és szakképzés fejlesztésére, például azáltal, hogy az oktatási és képzési rendszereket speciális kurzusokkal egészítik ki, valamint a folyamatos szakképzés céljából fokozzák a mozgóképörökséggel foglalkozó intézmények szakemberei közötti ideiglenes cseréket,
            
         
               —
            
            
               a kulturális anyagok digitalizálásáról és online hozzáférhetőségéről, valamint a digitális megőrzésről szóló, 2006. augusztus 24-i bizottsági ajánlásnak (7), valamint az azzal kapcsolatos 2006. november 13-i tanácsi következtetéseknek (8) megfelelően dolgozzanak ki politikákat mind az analóg filmművészeti anyagok digitalizált kópiái, mind a digitális anyagok hosszú távú megőrzésére vonatkozóan,
            
         
               —
            
            
               folytassák az együttműködést és a bevált gyakorlatok cseréjét ezen a területen;
            
         8.   FELKÉRI A BIZOTTSÁGOT, hogy:
   
               —
            
            
               folytassa annak vizsgálatát, hogy a mozgóképörökség megőrzésével megbízott intézmények számára hogyan lehetne biztosítani a szellemi tulajdonjogokkal kapcsolatos jogbiztonságot annak érdekében, hogy az említett intézmények számára megkönnyítse közérdekű feladataik teljesítését,
            
         
               —
            
            
               a Bizottság által létrehozott filmművészeti szakértői csoporton (9) belül folytassa a tapasztaltok és a bevált gyakorlatok cseréjét, az elért eredményekről pedig tegyen jelentést a Tanácsnak,
            
         
               —
            
            
               a továbbiakban is támogassa a digitális anyagok hosszú távú megőrzésével és a digitális anyagokhoz egy többnyelvű környezetben való hozzáféréssel kapcsolatos kutatásokat, különösen a digitális hordozók és az adatformátumok fenntarthatósága tekintetében,
            
         
               —
            
            
               a gazdátlan művekre irányuló, folyamatban lévő munkája keretében vizsgálja meg az audiovizuális szektorral kapcsolatosan felmerülő kérdéseket;
            
         9.   FELKÉRI A TAGÁLLAMOKAT ÉS A BIZOTTSÁGOT, HOGY SAJÁT HATÁSKÖRÜKÖN BELÜL:
   
               —
            
            
               mozdítsák elő a filmadatbázisok interoperabilitására vonatkozó európai standardok (10) használatát, és szükség esetén állapítsanak meg közös szabályokat a digitális fájloknak a mozgóképörökséggel foglalkozó intézményeknél való letétbe helyezését illetően,
            
         
               —
            
            
               részletesen vizsgálják meg, hogy a digitális korszak milyen kihívásokat és lehetőséget tartogat a mozgóképörökség megőrzésével foglalkozó intézmények számára,
            
         
               —
            
            
               támogassák azokat a tevékenységeket, amelyeket ezek az intézmények az említett kihívásoknak való megfelelés és a lehetőségek kihasználása érdekében végeznek, különösen azáltal, hogy a modern technológiák révén hozzáférhetőbbé teszik azok gyűjteményeit.
            
         
      (1)  HL L 323., 2005.12.9., 57. o.
   
      (2)  COM(2010) 245 végleges.
   
      (3)  SEC(2008) 2373.
   
      (4)  SEC(2010) 853.
   
      (5)  http://acefilm.de/98.html
   
      (6)  http://www.europeana.eu
   
      (7)  HL L 236., 2006.8.31., 28. o.
   
      (8)  HL C 297., 2006.12.7., 1. o.
   
      (9)  http://ec.europa.eu/avpolicy/reg/cinema/experts/index_fr.htm
   
      (10)  Az EN 15744:2009 európai szabvány: „Filmazonosítás – Minimális metaadatok a filmművészeti alkotásokra vonatkozóan”, valamint az EN 15907 európai szabvány: „Filmazonosítás – A metaadatok interoperabilitásának javítását szolgáló eszközök – Az elemek együttese és struktúrája”.
   
      MELLÉKLET
      
         Politikai háttér
      
      
                  —
               
               
                  A Tanács 2000. június 26-i állásfoglalása az európai mozgóképörökség megőrzéséről és ápolásáról (1)
                  
               
            
                  —
               
               
                  A Bizottság 2001. szeptember 26-i közleménye a filmművészeti alkotások és egyéb audiovizuális alkotások egyes jogi vonatkozásairól (2)
                  
               
            
                  —
               
               
                  Az Európa Tanács 2001. november 8-i egyezménye az audiovizuális örökség védelméről (3)
                  
               
            
                  —
               
               
                  Az Európai Parlament 2002. július 2-i állásfoglalása a filmművészeti alkotások és egyéb audiovizuális alkotások egyes jogi vonatkozásairól szóló bizottsági közleményről (4)
                  
               
            
                  —
               
               
                  A Tanács 2003. november 24-i állásfoglalása a filmművészeti alkotások Európai Unión belüli letétbe helyezéséről (5)
                  
               
            
                  —
               
               
                  A Bizottság 2006. augusztus 24-i ajánlása a kulturális anyagok digitalizálásáról és online hozzáférhetőségéről, valamint a digitális megőrzésről (6)
                  
               
            
                  —
               
               
                  A Tanács 2006. november 13-i következtetései a kulturális anyagok digitalizálásáról és online hozzáférhetőségéről, valamint a digitális megőrzésről (7)
                  
               
            
                  —
               
               
                  Az Európa Tanács miniszteri bizottságának 2009. szeptember 23-i ajánlása a tagállamok számára a nemzeti filmpolitikákról és a kulturális kifejezésmódok sokszínűségéről (8)
                  
               
            
                  —
               
               
                  A Tanács 2010. május 10-i következtetései az Europeanáról: a következő lépések (9)
                  
               
            
         (1)  HL C 193., 2000.7.11., 1. o.
      
         (2)  COM(2001) 534 végleges.
      
         (3)  http://conventions.coe.int/Treaty/FR/Treaties/Html/183.htm
      
         (4)  HL C 271. E, 2003.11.15., 176. o.
      
         (5)  HL C 295., 2003.12.5., 5. o.
      
         (6)  HL L 236., 2006.8.31., 28. o.
      
         (7)  HL C 297., 2006.12.7., 1. o.
      
         (8)  CM/Rec(2009) 73.
      
         (9)  HL C 137., 2010.5.27., 19. o.